b'\n_START_ARTICLE_\nAndreja Borin\n_START_SECTION_\n\xc5\xbdivljenjepis\n_START_PARAGRAPH_\nObiskovala je srednjo naravoslovno \xc5\xa1olo Milo\xc5\xa1 Zidan\xc5\xa1ek (danes II gimnazija v Mariboru) in nato \xc5\xa1tudirala na Filozofski fakulteti v Ljubljani - francoski jezik in umetnostno zgodovino. Zaposlena je kot vi\xc5\xa1ja kustosinja v Umetnostni galeriji v Mariboru.\n_START_SECTION_\nDelo\n_START_PARAGRAPH_\nPesnica in ilustratorka, Andreja Borin, pi\xc5\xa1e pesmi za otroke. Nekaj od teh jih je zbrala v lastni otro\xc5\xa1ki pesni\xc5\xa1ki zbirki V mesto mravlja se odpravlja, v katerih se prepletajo teme osamljenost, otro\xc5\xa1ka \xc5\xbeelja, \xc5\xbeivalska tema in otro\xc5\xa1ka fantazija. Ta zbirka je iz\xc5\xa1la leta 2009 kot avtorska slikanica in velja za avtori\xc4\x8din literarni prvenec. Pesmi objavlja v revijah Ciciban in Cicido, kamor prispeva tudi svoje ilustracije. Nekatere zbrane pesmi v zbirki V mesto mravlja se odpravlja so iz\xc5\xa1le v otro\xc5\xa1kih revijah Ciciban in Cicido, kamor je prispevala tudi svoje ilustracije._NEWLINE_Poleg tega pi\xc5\xa1e strokovna poro\xc4\x8dila o likovnih razstavah, ki so se zgodile v Umetnostni galeriji Maribor, in je glavna avtorica in urednica kataloga Poletje\xc2\xa0: predlogi za stalno zbirko\xc2\xa0: Umetnostna galerija Maribor.'